stanford-oval/wikipedia huggingface dataset:
Valtakunnankomissaari
Natsi-Saksassa > Miehitetyt alueet > Alankomaiden valtakunnankomissariaatti

Alankomaiden valtakunnankomissaari (saks. Reichskommissar für die besetzten niederländischen Gebiete)
(1940–1945) Arthur Seyss-Inquart
Natsi-Saksassa > Miehitetyt alueet > Norjan valtakunnankomissariaatti

Norjan valtakunnankomissaari (saks. Reichskommissar für die besetzten Norwegischen Gebiete)
(1940–1945) Josef Terboven
(1945) Franz Böhme
Natsi-Saksassa > Miehitetyt alueet > Ukrainan valtakunnankomissariaatti

Ukrainan valtakunnankomissaari (saks. Reichskommissar für die Ukraine)
(1941–1943) Erich Koch
(1942–1943) Paul Dargel (Kochin sijainen)
(1943–1944) Curt von Gottberg
Natsi-Saksassa > Miehitetyt alueet > Ostlandin valtakunnankomissariaatti

Ostlandin valtakunnankomissaari (saks. Reichskommissar für das Ostland)
(1941–1944) Hinrich Lohse
(1944–1945) Erich Koch
Natsi-Saksassa > Miehitetyt alueet > Belgian ja Pohjois-Ranskan valtakunnankomissariaatti

Belgian ja Pohjois-Ranskan valtakunnankomissaari (saks. Reichskommissar für Belgien-Nordfrankreich)
(1944–1945) Joseph Grohé
Natsi-Saksassa > Miehitetyt alueet > Itävalta

Itävallan ja Saksan valtakunnan yhdistämisen valtakunnankomissaari (saks. Reichskommissar für die Wiedervereinigung Österreichs mit dem Deutschen Reich)
(1938–1940) Josef Bürckel
Natsi-Saksassa > Miehitetyt alueet > Saar

Saarin alueen uudelleenjärjestelyn valtakunnankomissaari (saks. Reichskommissar für die Rückgliederung des Saargebiets)
(1935–1941) Josef Bürckel
Natsi-Saksassa > Miehitetyt alueet > Sudeettialueet

Sudeetti-Saksan valtakunnankomissaari (saks. Reichskommissar für Sudetendeutschland )
(1938–1939) Konrad Henlein
Natsi-Saksassa > Miehitetyt alueet > Moskovan valtakunnankomissariaatti

Moskovan valtakunnankomissariaatti oli suunniteltu Saksan siviilihallintojärjestely, joka ei koskaan toteutunut. Sille kuitenkin nimitettin valtakunnankomissaari (saks. Reichskommissar für Moskowien) Siegfried Kasche.
Natsi-Saksassa > Miehitetyt alueet > Kaukasian valtakunnankomissariaatti

Kaukasian valtakunnankomissariaatti oli suunniteltu Saksan siviilihallintojärjestely, joka ei koskaan toteutunut. Sille kuitenkin nimitettin valtakunnankomissaari (saks. Reichskommissar für die Kaukasus) Arno Schickedanz.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Reichskommissar & de:Reichskommissar
Käännös suomeksi
Vladimir Kopteff

Vladimir Kopteff (10. heinäkuuta 1932 Viipuri - 15. lokakuuta 2007 Helsinki) oli suomalainen taidemaalari ja -graafikko. Kopteff teki visuaalisesti selkeitä mustavalkoiseen konstruktivistiseen rakentamiseen perustuvia teoksia. Niissä on herkkiä mustia viivoja valkoisella pohjalla tai valkoisia viivoja mustalla pohjalla.
Aiheesta muualla

Kuvataiteilijamatrikkelin sivulla linkki doc-cv:hen
Volodymyr Raskatov

| Mitalit> Maa:   Neuvostoliitto.Miesten uinti. Olympialaiset  | Mitalit> Maa:   Neuvostoliitto.Miesten uinti. Olympialaiset  | Mitalit> Maa:   Neuvostoliitto.Miesten uinti. Olympialaiset  | Maa:   Neuvostoliitto> Miesten uinti. |
| --- | --- | --- | --- |
|  Hopeaa | Montréal 1976 | 4×200 m vapaauintiviesti |  |
|  Pronssia | Montréal 1976 | 400 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Jönköping 1977 | 4×200 m vapaauintiviesti |  |
Volodymyr Serhijovytš Raskatov (ukr. Володимир Сергійович Раскатов, myös ven. Владимир Сергеевич Раскатов, Vladimir Sergejevitš Raskatov, 23. lokakuuta 1957 Zaporožje, Ukrainan SNT – 11. tammikuuta 2014 Chișinău, Moldova) oli Neuvostoliittoa edustanut uimari, olympiamitalisti ja Euroopan mestari.
Raskatov saavutti Montréalin kesäolympialaisissa 1976 pronssia 400 metrin vapaauinnissa ja hopeaa 4×200 m vapaauintiviestissä. Vuotta myöhemmin hän kuului Neuvostoliiton Euroopan mestaruuden voittaneeseen 4×200 m vapaauintiviestijoukkueeseen.
Raskatov asui 1980-luvulta Moldovassa. Hän kuoli 56-vuotiaana Chișinăussa 11. tammikuuta 2014.
Volodymyr Soroka

| Mitalit> Maa:  Ukraina.Miesten judo.EM-kilpailut  | Mitalit> Maa:  Ukraina.Miesten judo.EM-kilpailut  | Mitalit> Maa:  Ukraina.Miesten judo.EM-kilpailut  | Maa:  Ukraina> Miesten judo. |
| --- | --- | --- | --- |
|  Kultaa | Tbilisi 2009 | 73 kg |  |
|  Hopeaa | Tšeljabinsk 2012 | 73 kg |  |
Volodymyr Mykolajovytš Soroka (ukr. Володимир Миколайович Сорока; s. 25. joulukuuta 1982 Kiova) on ukrainalainen judoka.
Soroka osallistui Lontoon olympialaisiin 2012, joissa hän oli 73 kg:n sarjassa jaetulla kahdeksannella sijalla. Euroopan-mestaruuskilpailuissa 73 kg:n sarjassa Soroka voitti Tbilisissa 2009 ja oli hopealla Tšeljabinskissa 2012.
Ukrainan mestari 73 kg:n sarjassa Soroka oli vuonna 2008.
Volodymyr Popovytš

| Volodymyr Popovytš> Володимир Попович.Henkilötiedot |
| --- | --- |
Muut nimet:  Volodymyr Popovych
Syntynyt: 7. joulukuuta 1922 Vilšany, Lwówin voidovikunta, Galitsia, Puola
Kuollut: 8. joulukuuta 2015 (93 vuotta) Saint Denis, Ranska
Ammatti:  lääkäri, päätoimittaja, taiteen keräilijä
Volodymyr Popovytš, myös Volodymyr Popovych, (ukr. Володимир Попович; 7. joulukuuta 1922 Olszany (Vilšany), Lwówin voidovikunta, Galitsia, Puola – 8. joulukuuta 2015 Saint-Denis, Ranska) oli Belgiassa asunut ukrainalaissyntyinen lääkäri, päätoimittaja, taiteen keräilijä ja paikallispoliitikko.
Popovytš opiskeli Lvivin yliopistossa 1942–1944 ja Louvainin katolisessa yliopistossa 1945–1950. Hän johti 1951–1986 Belgian Ukrainan-apukomiteaa (UDK) ja oli sen julkaiseman Visti-lehden päätoimittaja 1972–1989. Hän keräsi ukrainalaista taidetta ja julkaisi ukrainalaisten taiteilijoiden tuotannon luetteloita ja heitä käsitteleviä artikkeleita useissa lehdissä. Popovytšin kokoelmissa on muun muassa Oleksa Hryštšenkon teoksia.
Yhdyskunta

Yhdyskunta voi tarkoittaa seuraavia:
yhdyskunta, biologinen nimitys saman lajin läheisessä vuorovaikutuksessa elävien yksilöiden ryhmälle
yhteiskunta, tietyllä alueella elävien ihmisten ja yhteisöjen muodostama kokonaisuus.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yhdyskunta”, voi hakea sivunnimihaulla, laajalla sivunnimihaulla tai tekstihaulla.
Vikingligr Veldi

| Vikingligr Veldi Enslaved |
| --- | --- | --- |

Studioalbumin tiedot
 Äänitetty : 1993–1994
 Julkaistu: 1994
 Tuottaja(t): Pytten
 Tyylilaji: black metal
 Kesto: 51.00
 Levy-yhtiö: Deathlike Silence Productions
Enslavedin muut julkaisut
| Hordanes Land 1994 | Vikingligr Veldi 1994 | Frost 1994 |
Vikingligr Veldi on Enslaved-yhtyeen ensimmäinen albumi. Se on julkaistu vuonna 1994.
Kappalelista

Lifandi Liv Undir Hamri – 11.31
Vetrarnótt – 10.58
Midgards Eldar – 11.16
Heimdallr – 6.15
Norvegr – 10.56 (Instrumentaali)
Kokoonpano

Ivar Bjørnson - kitara, kosketinsoittimet
Grutle Kjellson - basso, laulu
Trym Torson - rummut
Aiheesta muualla

Vikingligr Veldi Discogsissa. (englanniksi)
Albumi Vikingligr Veldi Encyclopaedia Metallum -sivustolla (englanniksi)
Volodymyr Strelnikov

| Volodymyr Strelnikov> Henkilötiedot |
| --- | --- |
Syntynyt: 25. lokakuuta 1939 (ikä 84) Odessa, Ukrainan SNT
Ammatti:  kuvataiteilija
Taiteilija
Salanimi:  Vladimir Strelnikov
Volodymyr (Vladimir) Strelnikov ukr. Володимир Стрельніков (s. 25. lokakuuta 1939 Odessa, Ukrainan SNT) on ukrainalainen kuvataiteilija.
Strelnikov opiskeli jonkin aikaa Odessan taidekoulussa mutta on taiteilijana etupäässä itseoppinut. Hän maalasi Odessassa seinämaalauksia ja järjesti siellä epävirallisen taiteen näyttelyitä, joissa oli hänen omiakin töitään. Hän on tehnyt muodon kokeiluja ja tutkinut hahmojen ja arkkitehtuurin suhdetta.
Strelnikov debytoi 1960 Odessan taiteilijayhdistyksen syysnäyttelyssä. Hän menetti sittemmin virallisen aseman taiteilijana eikä enää voinut vuoden 1972 jälkeen asettaa töitään julkisesti näytteille. Hän osallistui 1975 ja 1976 Moskovassa Feodosi Humenjukin, Volodymyr Makarenkon ja Vitali Sazonovin kanssa ukrainalaisten epävirallisten taiteilijoiden näyttelyyn. Hän sai 1978 luvan muuttaa Itävaltaan, ja 1979 hän asettui Müncheniin ja on pitänyt näyttelyjä Länsi-Euroopassa, Pohjois-Amerikassa ja sittemmin myös Ukrainassa. Hän hylkäsi figuratiivisen taiteen 1980-luvun lopulla ja on maalannut muodon ja värien suhdetta tutkivia ei-esittäviä maalauksia.
Strelnikovin maalauksia on useissa kokoelmissa eri maissa.
Veera Ruoho

| Veera Ruoho> Henkilötiedot |
| --- | --- |
Syntynyt: 4. elokuuta 1969 (ikä 55)  Hirvensalmi, Suomi
Poliitikko
Puolue:  Kansallinen Kokoomus
Entiset puolueet:  Perussuomalaiset
Asema:  kaupunginvaltuutettu
Vaalipiiri:  Uusimaa
Kotipaikka:  Espoo
| Mitalit> Maa:   Suomi.Naisten taekwondo.MM-kilpailut  | Mitalit> Maa:   Suomi.Naisten taekwondo.MM-kilpailut  | Mitalit> Maa:   Suomi.Naisten taekwondo.MM-kilpailut  | Maa:   Suomi> Naisten taekwondo. |
| --- | --- | --- | --- |
|  Pronssia | New York 1993 | 70 kg |  |
| EM-kilpailut  | EM-kilpailut  | EM-kilpailut  |  |
|  Pronssia | Århus 1990 | 70 kg |  |
|  Pronssia | Patras 2000 | 72 kg |  |
Veera Marita Ruoho (o.s. Liukkonen, s. 4. elokuuta 1969 Hirvensalmi) on suomalainen entinen kansanedustaja, poliisi, poliitikko ja taekwondoin. Hän toimi vuosina 2015–2019 kansanedustajana Uudenmaan vaalipiiristä edustaen kokoomusta kuuluttuaan aiemmin perussuomalaisiin.
Taustaa

Ruoho valmistui poliisiksi vuonna 1991 ja työskenteli muun muassa Liikkuvassa poliisissa sekä Helsingin poliisilaitoksen ulkomaalaisyksikössä. Hän on toiminut myös YK:n kansainvälisissä siviilikriisinhallintatehtävissä Balkanilla, Libanonissa ja Sudanissa.
Ruoho suoritti valtiotieteen kandidaatin tutkinnon vuonna 2015 ja valtiotieteiden maisteriksi hän valmistui 2019.
Urheilu-ura

Ruoho voitti taekwondossa muun muassa MM-pronssia alle 70 kg:n painoluokassa New Yorkissa vuonna 1993 sekä EM-pronssia alle 70 kg:n sarjassa Århusissa vuonna 1990 ja alle 72-kiloisissa Patraksessa 2000. Vuonna 2000 hän kilpaili myös Sydneyn olympialaisissa ja sijoittui yhdeksänneksi.
Suomen Poliisin Urheiluliitto (SPUL) valitsi hänet vuonna 2000 vuoden poliisiurheilijaksi.
Ruoho aloitti taekwondon harrastamisen vuonna 1986 ja edusti seuraa Mikkelin Taekwondo. Ruoho edusti Suomea taekwondon maajoukkueessa vuosina 1990–2003.
Poliittinen toiminta > Eduskunta

Ruoho oli perussuomalaisten ehdokkaana kunnallisvaaleissa 2012 ja valittiin Espoon kaupunginvaltuustoon 349 äänellä. Eduskuntavaaleissa 2015 hänet valittiin kansanedustajaksi Uudenmaan vaalipiiristä 2 563 äänellä. Ruoho oli jäsenenä hallintovaliokunnassa ja ympäristövaliokunnassa.
Toukokuussa 2017 Ruoho äänesti kahden muun poliisitaustaisen kansanedustajan kanssa vastoin perussuomalaisten ryhmän kantaa kiistellyssä hallituksen hallintarekisteriasiassa ja sai ryhmältään vakavan varoituksen.
Kesäkuussa 2017 Ruoho erosi parinkymmenen muun perussuomalaisen kansanedustajan kanssa puolueen eduskuntaryhmästä. Ruoho ilmoitti 30. kesäkuuta, että hän siirtyy kokoomuksen eduskuntaryhmään.
Joulukuussa 2017 Ruoho jätti rikosilmoituksen perussuomalaisten kansanedustajasta Teuvo Hakkaraisesta. Median kuvausten mukaan humalassa ollut Hakkarainen otti Ruohon eduskunnan kahvilassa niskalenkkiin ja suuteli häntä väkisin. Ruoho oli kahvilassa tauolla eduskunnassa kesken olleesta istunnosta, kun taas Hakkarainen tuli kahvilaan eduskunnan ylemmissä kerroksissa järjestetyistä pikkujouluista. Maaliskuussa 2019 Hakkarainen sai hovioikeudessa sakkorangaistuksen seksuaalisesta ahdistelusta ja pahoinpitelystä.
Ruohoa ei valittu uudelleen vuoden 2019 eduskuntavaaleissa. Hän oli kokoomuksen ehdokkaana Uudenmaan vaalipiirissä ja sai 1497 ääntä.
Poliittinen toiminta > Kunnalliset luottamustehtävät

Ruoho toimii Espoon kaupunginvaltuutettuna. Hän toimi Espoon kaupungin sosiaali- ja terveyslautakunnassa vuosina 2013–2017. Hän on jäsenenä myös Uudenmaan maakuntavaltuustossa, Espoon kirkkovaltuustossa, seurakuntaneuvostossa ja Länsi-Uudenmaan poliisilaitoksen neuvottelukunnassa.
Yksityiselämä

Ruoho on naimisissa ja hänellä on yksi lapsi.
Aiheesta muualla

.aspx Veera Ruoho Suomen kansanedustajat. Eduskunta.
Yhdyskuntatekniikka

Yhdyskuntatekniikka on rakennustekniikan osa-alue, johon kuuluu ihmisyhdyskuntien infrastruktuurin kehittäminen ja rakentaminen. Yhdyskuntatekniikkaan luetaan esimerkiksi
vesihuolto ja viemärit,
liikennejärjestelmät, tiet ja liikennesuunnittelu sekä
jätehuolto.
Läheinen tekniikan ala on ympäristötekniikka.
Yhdyskuntatekniikan tärkein vuotuinen tapahtuma Suomessa on Yhdyskuntatekniikan näyttely ja sen yhteydessä järjestettävät seminaarit eri yhdyskuntatekniikan toimialueista.
Yhdyskäytävä

Yhdyskäytävä (engl. gateway) tietoliikenteessä tarkoittaa tietoverkossa olevaa verkon solmua (esimerkiksi tietokonetta), joka mahdollistaa liikennöinnin toiseen verkkoon, jossa voidaan käyttää samaa taikka eri protokollaa tai protokollia.
Yhdyskäytävän erikoistapaus on reititin.
Viking Supply Ships

| Viking Supply Ships AB |
| --- | --- |
Osake:  OMXS: VSSAB B
Markkina-arvo:   101 milj. SEK (31.12.2017)
Toimitusjohtaja:  Trond Myklebust
Puheenjohtaja:  Bengt A. Rem
Kotipaikka:  Stenungsund, Ruotsi
Toimiala:  varustamo
Liikevaihto:   331,5 milj. SEK (2017)
Liikevoitto:   –379,4 milj. SEK (2017)
Tilikauden tulos:   –332,2 milj. SEK (2017)
Henkilöstö:   364 (keskim. 2017)
Omistaja:  Kistefos
Kotisivu:  vikingsupply.com
Infobox OKNimi-testi OK: 
Viking Supply Ships AB (vuoteen 2015 Rederi AB Transatlantic) on ruotsalainen varustamo, jonka osake on listattuna Tukholman pörssissä. Viking Supply Ships on keskittynyt offshore-liiketoimintaan.
Historia

Viking Supply Shipsin historia alkaa vuodesta 1946, kun Berndt Rasmussen perusti Excelsior-varustamon. Alkuvuosina yhtiön laivasto koostui lähinnä tankkereista. Excelsior jätti tankkeritoiminnot vuoden 1973 lopulla ja liiketoiminnan painopiste siirtyi offshore-tukialuksiin. Offshore-liiketoimintaa varten yhtiö perusti Viking Supply Ships -markkinointiorganisaation 1974. Viking tilasi ruotsalaisen Rederi AB Transatlantic -yhtiön kanssa muodostetun yhteisyrityksen kautta kolme jäänmurtajaa vuonna 1998. Lopulta Rederi AB Transatlantic muutti nimensä Viking Supply Ships AB:ksi vuonna 2015.
Norjalaisyhtiö Kistefos omistaa enemmistön Viking Supply Shipistä (78,6 % osakkeista ja 74,9 % äänistä 31. tammikuuta 2018). Kistefosista tuli yhtiön omistaja Rederi AB Transatlanticin hankittua vuonna 2010 omistukseensa TransViking -yhteisyrityksen osakkeet.
Liiketoiminta

Viking Supply Shipsin ydinosaamista on arktisen alueen offshore- ja jäänmurtajatoiminta. Yhtiön laivasto koostuu kolmesta AHTS-jäänmurtajasta, neljästä jääluokitellusta AHTS-aluksesta, yhdestä tavanomaisesta AHTS-aluksesta sekä viidestä offshore-tukialuksesta (PSV-alus).
Konsernin ruotsalainen emoyhtiö on Viking Supply Ships AB, jonka varsinainen liiketoiminta on sen tanskalaisen tytäryhtiön Viking Supply Ships A/S:n alla. Konsernin pääkonttori on Ruotsin Stenungsundissa, mutta liiketoiminta on ollut keskitettynä vuodesta 2013 Viking Supply Ships A/S:n Kööpenhaminan ja Kristiansandin konttoreihin, jolla puolestaan on paikallistoimistot Stenungsundissa ja Moskovassa.
Rahtilaivausta yhtiö harjoitti vuoden 2017 loppuun saakka TransAtlantic-nimellä. Konserni oli tehnyt edellisenä vuonna päätöksen luopua kokonaan rahtilaivaustoiminnasta.
Aiheesta muualla

Viking Supply Ships (englanniksi, ruotsiksi)
Vladimir Konstantinov

| Vladimir Konstantinov> Владимир Николаевич Константинов.Henkilötiedot |
| --- | --- |
Koko nimi:  Vladimir Nikolaevitš Konstantinov
Syntynyt: 19. maaliskuuta 1967 (ikä 57) Murmansk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Vlad the Impaler, Vladinator
Pelipaikka:  puolustaja
Maila:  oikea
Pituus:  180 cm
Paino:  80 kg
Pelaajaura
Pääsarjaura:  1984–1997
Aik. seurat:  ZSKA Moskova Detroit Red Wings Wedemark Scorpions
NHL-varaus:  221. varaus, 1989 Detroit Red Wings
Vladimir Nikolaevitš Konstantinov ven. Владимир Николаевич Константинов (s. 19. maaliskuuta 1967 Murmansk, Neuvostoliitto) on entinen venäläinen jääkiekkoilija, pelipaikaltaan puolustaja. Detroit Red Wings varasi hänet vuoden 1989 varaustilaisuudessa numerolla 221. Hän myös edusti koko NHL-uransa samaa seuraa.
Ennen NHL:ään siirtymistään hän ehti pelata seitsemän kautta Neuvostoliiton pääsarjassa Moskovan ZSKA:n joukkueessa. Häntä pidetään yhtenä kaikkien aikojen parhaista venäläisistä pelaajista. Hän myös muutti käsityksen venäläispelaajista, jotka tunnettiin taitavina, mutta jotka eivät kestäneet fyysistä pelaamista. Konstantinovia pidetään yleisesti yhtenä kaikkien aikojen parhaista taklaajista.
Hänen uransa katkesi aikaisin vakavaan loukkaantumiseen auto-onnettomuudessa vain kuusi päivää Detroit Red Wingsin Stanley Cup -voiton jälkeen 13. kesäkuuta 1997. 
Konstantinov oli koomassa viisi viikkoa ja siitä heräämisen jälkeen toipuminen oli hidasta. Onnettomuuden seurauksena Konstantinov joutui pyörätuoliin. Vaikkei hän pelannutkaan vuoden 1998 mestarijoukkueessa, hänen nimensä on silti kirjoitettu Stanley Cup-pokaaliin kyseisen vuoden kohdalle. Hän pääsi ratkaisevan finaaliottelun päätyttyä joukkueensa mukaan juhlimaan Stanley Cupin voittoa pyörätuolissa.
Saavutuksia

NHL:n tulokaskentässä 1992
NHL kakkostähdistössä 1996
NHL:n plus-miinustilaston voittaja 1996
Stanley Cup 1997  (Detroit Red Wings)
Vertigo Records

| Vertigo Records |
| --- | --- |

Emoyhtiö:  Universal Music
Perustettu:  1969
Tyylilajit:  rock progressiivinen rock hard rock heavy metal jazz rock
Kotimaa:  Britannia
Infobox OKNimi-testi OK: 
Vertigo Records on brittiläinen levy-yhtiö, joka toimii nykyisin Universal Music Groupin alaisuudessa. Se perustettiin 1969 ja alussa se erikoistui progressiiviseen rockiin ja vaihtoehtoiseen, kaupallisesti marginaalin musiikin tuottamiseen. Se oli Phonogram-yhtiön luovan johtajan Olav Wyperin ideologia ja se lanseerattiin kilpailijaksi esim. Harvest (EMI) ja Deram (Decca)  levymerkeille.
Vertigo tulee latinankielestä ja tarkoittaa huimausta. Levymerkin tunnus ensimmäisenä neljänä vuonna 1969-1973 oli helposti tunnistettava spiraali, "swirl"-logo. Vuonna 1973 muotoilija ja albumikansitaiteestaan tunnettu Roger Dean loi yhtiölle myöhemmin käytetyn "Spaceship"-logon.
Vertigo Recordsin tunnetuimpia artisteja ja yhtyeitä ovat olleet 1970-luvulla muun muassa Colosseum, Black Sabbath, Uriah Heep ja Gentle Giant sekä myöhemmin esim. Status Quo, Dire Straits ja Metallica.
Nepentha oli Vertigon sisarlevymerkki, joka julkaisi viisi albumia vuonna 1971. Saksalainen "swirl"-Vertigo julkaisi v. 1972-1973 yhteensä 14 albumia.
Vertigo on nykyään osa Island Recordsia USA:ssa ja Englannissa se toimii osana Universal Musicia (EMI). Saksassa Vertigo on sulautunut Capitol Recordsin kanssa levymerkkinä Verigo Berlin, joka on enää ainoa aktiivinen levymerkki Vertigossa. Vertigo Berlinin artisteja ovat mm. Rammstein ja Volbeat.
Spiraali (swirl) -albumit 1969-1973 > 1969

VO 1 Colosseum – Valentyne Suite
VO 2 Juicy Lucy – Juicy Lucy
VO 3 Manfred Mann Chapter Three – Manfred Mann Chapter Three
VO 4 Rod Stewart – An Old Raincoat Won't Ever Let You Down
VO 5 (ei julkaistu – tuntematon)
Spiraali (swirl) -albumit 1969-1973 > 1970

VO 6 Black Sabbath – Black Sabbath
VO 7 Cressida – Cressida
6360 001 Fairfield Parlour – From Home to Home
6360 002 Gracious! – Gracious!
6360 003 Magna Carta – Seasons
6360 004 Affinity  – Affinity
6360 005 Bob Downes – Electric City
6360 006 Uriah Heep – Very 'eavy... very 'umble
6360 007 May Blitz – May Blitz
6360 008 Nucleus – Elastic Rock
6360 009 Dr. Strangely Strange – Heavy Petting
6360 010 Jimmy Campbell – Half Baked
6360 011 Black Sabbath – Paranoid
6360 012 Manfred Mann – Chapter Three Volume 2
6360 013 Clear Blue Sky – Play it Loud
6360 014 Juicy Lucy – Lie Back and Enjoy It
6360 015 Warhorse – Warhorse
6360 016 Patto – Patto
6360 017 Colosseum – Daughter of Time
6360 018 Beggars Opera – Act One
6360 020 Gentle Giant – Gentle Giant
6360 500 Rod Stewart – Gasoline Alley
6657 001 V/A – Vertigo Annual 1970; Tupla
6830 032 V/A – Vertigo Sampler July 1970
6342 010 Lighthouse – One Fine Morning
6441 077 Kraftwerk – Kraftwerk
Spiraali (swirl) -albumit 1969-1973 > 1971

6360 019 Legend – Legend (Red Boot)
6360 021 Graham Bond – Holy Magick
6360 022 (ei julkaistu)
6360 023 Gravy Train – Gravy Train
6360 024 Keith Tippett – Dedicated to You, But You Weren't Listening
6360 025 Cressida – Asylum
6360 026 Still Life – Still Life
6360 027 Nucleus – We'll Talk About It Later
6360 028 Uriah Heep – Salisbury
6360 029 Catapilla – Catapilla
6360 030 Assagai – Assagai
6360 031 Nirvana – Local Anaesthetic
6360 032 Patto – Hold Your Fire
6360 033 Jade Warrior – Jade Warrior
6360 034 Ian Matthews – If You Saw Thro' My Eyes
6360 035 Manfred Mann Chapter Three – Manfred Mann Chapter Three (Argentiinassa julkaistun albumin numero)
6360 036 Juicy Lucy – Juicy Lucy (Argentiinassa julkaistun albumin numero)
6360 037 May Blitz – Second of May
6360 038 Daddy Longlegs – Oakdown Farm
6360 039 Ian Carr – Solar Plexus
6360 040 Magna Carta – Songs from the Wasties Orchard
6360 041 Gentle Giant – Acquiring the Taste
6360 042 Graham Bond – We Put Our Magick On You
6360 043 Tudor Lodge – Tudor Lodge
6360 044 (Dave Kelly'n albumin "Dave Kelly" alkuperäinen numero. Albumi julkaistiin Mercury-levymerkillä)
6360 045 V/A – Heads Together, First Round
6360 046 Ramases – Space Hymns
6360 047 Black Sabbath – Black Sabbath (Brasiliassa julkaistun albumin numero)
6360 048 Dr. Z – Three Parts to My Soul
6360 049 Freedom – Through the Years
6360 050 Black Sabbath – Master of Reality
6360 051 Gravy Train – (A Ballad of) A Peaceful Man
6360 052 Ben – Ben
6360 053 Mike Absalom – Mike Absalom
6360 054 Beggars Opera – Waters of Change
6360 059 Paul Jones – Crucifix in a Horse Shoe
6360 060 Linda Hoyle – Pieces of Me
6360 062 Jade Warrior – Released
6342 011  Lighthouse – Thoughts of Moving On
6830 067  V/A – New Vertigo Popular Material
Spiraali (swirl) -albumit 1969-1973 > 1972

6360 055 John Dummer – Blue
6360 056 Ian Matthews – Tigers Will Survive
6360 057 (tuntematon)
6360 058 (Assagai-yhtyeen Zimbabwe-LP:n numero. Albumi julkaistiin Philips-levymerkillä)
6360 061 V/A – Superheavy Vol. 1 (Julkaistu vain Perussa)
6360 063 Legend – Moonshine
6360 064 Hokus Poke – Earth Harmony
6360 065 (tuntematon; mahdollisesti Nucleusin Elastic Rock -albumin saksalainen uudelleenjulkaisu)
6360 066 Warhorse – Red Sea
6360 067 Jackson Heights – 5th Avenue Bus
6360 068 Magna Carta – In Concert
6360 069 Gordon – Gordon
6360 070 Gentle Giant – Three Friends
6360 071 Black Sabbath – Vol 4
6360 072 Freedom – Is More Than a Word
6360 073 Beggars Opera – Pathfinder
6360 074 Catapilla – Changes
6360 075 (tuntematon)
6360 076 Ian Carr – Belladonna
6360 077 Jackson Heights – Ragamuffin's Fool
6360 078 V/A – Superheavy Vol. 2    (Julkaistu vain Perussa)
6360 079 Jade Warrior – Last Autumn's Dream
6333 500/501 Aphrodite's Child – 666
6325 250 Thomas F Browne – Wednesday's Child
Spiraali (swirl) -albumit 1969-1973 > 1973

6360 080 Gentle Giant – Octopus
6360 081 Sensational Alex Harvey Band – Framed
6360 082 Status Quo – Piledriver
6360 083 John Dummer – Oobleedooblee Jubilee
6360 087 Mafred Mann's Earthband – Messin´
6360 093 Magna Carta – Lord of the Ages
6360 700 Jim Croce – You Don't Mess Around with Jim
6360 701 Jim Croce – Life and Times
Nepentha albumit > 1971

6437 001 Pete Dello – Into Your Eyes
6437 002 Robin Lent – Scarecrow's Journey
6347 003 Dulcimer – Dulcimer
6347 004 Earth and Fire – Earth and Fire
6347 005 Zior – Zior